**ZAKAJ-JI IN ZATO-JI RADOVEDNOSTI (TEDEN OTROKA 2023)**

Otroci so radovedni do vsega, kar počnejo, kar opazujejo…Radovednost pomeni zanimanje za različne stvari. Otroci kažejo radovednost s spraševanjem ter željo po odkrivanju nečesa novega. Najpogostejše otroško vprašanje je “zakaj”***,*** odgovor pa se začne z “zato”. In zato je bil tudi takšen naslov letošnje osrednje teme…

V vrtcu imajo otroci veliko možnosti za raziskovanje v različnih naravnih okoljih.

Skozi cel teden so vzgojiteljice popestrile vsak dan z obogateno vsebino. Tako smo imeli pravljični dan z različnimi pravljicami, raziskovali smo z naravoslovnimi dejavnostmi, ki so še kako popestrili dan, za najljubši zajtrk smo si izbrali hrenovke s prilogami, sladkali smo se s palačinkami in vaflji z marmelado, ki sta jo skuhali skupina Čaplje, ustvarjali ter imeli športno dopoldne ( kolesarjenje in poligon). Ker nam je bilo vreme zelo naklonjeno, smo izkoristili tudi za daljše sprehode ter za opazovanje letnega časa in okolice.

**Ko prenehamo biti radovedni, se konča želja po novem znanju in tako se konča naš lastni razvoj. To preprosto pomeni, da moramo radovednost skrbno negovati in jo ohranjati celo življenje.**

Pa pokukajte še k našim radovednim otrokom! Pomočnica ravnateljice vrtca: Renata Baznik

































